วิชัย ปธ.สโมสรที่รัก
ผ่านพ้นไป 1 สัปดาห์แล้ว สำหรับเหตุการณ์เศร้ากับอุบัติเหตุเฮลิคอปเตอร์ของนายวิชัย ศรีวัฒนประภา เจ้าของสโมสรเลสเตอร์ ซิตี้ ตกข้างสนามคิง เพาเวอร์ สเตเดียม หลังจากจบเกมที่ จิ้งจอกสยาม เสมอกับ ขุนค้อน เวสต์แฮม 2–2 ในเกมพรีเมียร์ลีกเมื่อวันเสาร์ที่ 27 ต.ค.ที่ผ่านมา จนทำให้มีผู้เสียชีวิตจากเหตุการณ์ดังกล่าวจำนวน 5 คนด้วยกัน,จากเหตุการณ์ที่ไม่คาดคิดดังกล่าวแสดงให้เห็นแล้วว่า นายวิชัยเป็นที่รักขนาดไหนของบรรดานักเตะ, เจ้าหน้าที่สโมสร, แฟนบอลจิ้งจอกสยาม และชาวเมืองเลสเตอร์ มากขนาดไหน,สังเกตได้จากการมาร่วมไว้อาลัยให้กับท่าน ประธานสโมสรอย่างมากมายบริเวณหน้าสนาม คิง เพาเวอร์ นอกจากจะเป็นที่รักของชาวเลสเตอร์ แล้ว นายวิชัยยังเป็นที่เคารพนับถือของสโมสรต่างๆอีกด้วย,สาเหตุที่นายวิชัยเป็นที่ชื่นชอบของนักเตะ เลสเตอร์และแฟนบอล เนื่องจากท่านประธานเป็นคนที่อัธยาศัยดี มีคำพูดด้านบวกให้กับทุกคนเสมอ มีความคิดในด้านบวกและสามารถทำให้ทุกคนรักเขาได้ คอยให้กำลังใจนักเตะเสมอ และไม่เคยตำหนิใคร,รอยยิ้มของ เจ้าสัววิชัย เรียกได้ว่าเป็นเอกลักษณ์หนึ่ง อย่างถ้าใครได้พบได้เจอที่สนาม คิง เพาเวอร์ ยิ้มหวานๆสไตล์ไทยแท้มันช่างติดตราตรึงใจผู้ที่พบเห็น หลังจากนี้ไปคงไม่ได้เห็นรอยยิ้มแบบนี้อีกแล้ว,นอกจากนั้น นายวิชัยยังได้มีของขวัญต่างๆ ให้กับแฟนบอลมากมาย ไม่ว่าจะเป็นคนที่มาเชียร์ในบ้านหรือตามไปเชียร์ในเกมเยือน แถมยังเข้าถึงผู้คนท้องถิ่นแบบง่ายๆ เป็นกันเอง ทำให้นายวิชัยเป็นหนึ่งในเจ้าของทีมที่เป็นที่รักที่สุดในอังกฤษก็ว่าได้ ให้ความสำคัญกับสโมสรและแฟนบอลมากกว่าที่จะจ้องดูดเงินจากกระเป๋าของสาวกจิ้งจอกอยู่ฝ่ายเดียว,ส่วนอีกหนึ่งสาเหตุสำหรับที่ทำให้นายวิชัยได้ใจคนเมืองเลสเตอร์ การที่ตัวเขาได้ทุ่มเทให้กับสโมสรเลสเตอร์ ซิตี้ อย่างจริงจังตั้งแต่เข้ามาเทกโอเวอร์ในปี 2010 ปรับปรุงทุกอย่างแก้ไขทุกอย่างและให้กำลังใจสิ่งไหนที่จำเป็นต้องทำก็ทำให้อย่างเร่งด่วนจนสามารถพาทีมไต่ขึ้นมาจากลีกวันในวันที่ซื้อกิจการจนก้าวขึ้นมาเล่นในพรีเมียร์ลีกอีกครั้งหลังจากในฤดูกาล 2014-2015,แม้ว่าการกลับมาปีแรกในพรีเมียร์ลีก จิ้งจอกสยาม จะล้มลุกคลุกคลานเกือบจะตกชั้น แต่ก็กลับมาพลิกฟอร์มจนรอดตกชั้นอย่างหวุดหวิด ก่อนจะสร้างประวัติศาสตร์ด้วยการคว้าแชมป์พรีเมียร์ลีกมาครองได้สำเร็จเป็นครั้งแรกในประวัติศาสตร์สโมสรในฤดูกาล 2015-2016,ทำให้แฟนบอลยิ่งหลงรักในตัวนายวิชัยมากขึ้นไปอีก เรียกได้ว่า นายวิชัยเป็นที่รักของ ชาวเลสเตอร์จริงๆ จนมีการเรียกร้องให้เปลี่ยนชื่อสนามเป็น วิชัย สเตเดียม,หลังจากนี้ไปภาระอันหนักอึ้งจะตกเป็นของลูกชายอย่าง ต๊อบ อัยยวัฒน์ ศรีวัฒนประภา ลูกชายที่รั้งตำแหน่งรองประธานสโมสรที่จะเข้ามารับหน้าที่แทน หลังจากเจ้าตัวได้ประกาศยืนยันแล้วว่าจะไม่ขายสโมสรเด็ดขาดและพร้อมที่จะก้าวเข้าไปสานต่อความยิ่งใหญ่ของพ่อต่อไป,จิ้งจอกสยาม จะมีการเปลี่ยนแปลงเกิดขึ้น แน่นอนเมื่อปราศจากนายวิชัย แต่เชื่อว่าชาวเมืองเลสเตอร์จะให้การสนับสนุนว่าที่ ปธ.คนใหม่อย่าง ต๊อบ อย่างเต็มที่เหมือนกับที่ให้ความไว้วางใจกับคุณพ่อวิชัย,ก้าวต่อไปของ ต๊อบ ที่จะบริหาร เลสเตอร์ คงไม่ง่าย แต่สุดท้ายเชื่อว่าจะผ่านพ้นไปด้วยดี,ฟ้าหลังฝนย่อมดีกว่าเดิม ไม่แน่ จิ้งจอกสยาม อาจจะกลับมาผงาดอีกครั้งก็เป็นได้.,มะระหวาน
ผ่านพ้นไป 1 สัปดาห์แล้ว สำหรับเหตุการณ์เศร้ากับอุบัติเหตุเฮลิคอปเตอร์ของนายวิชัย ศรีวัฒนประภา  
เจ้าสัววิชัย,อัยยวัฒน์ ศรีวัฒนประภา,เลสเตอร์ ซิตี้,ตะลุยฟุตบอลโลก,มะระหวาน